cyanic-selkie/wikianc huggingface dataset:
Վոդնյան
Ընդհանուր տեղեկություն
Քաղաքը, ինչպես ամբողջ խորվաթական Իստրիան, բազմազգ է և ավանդաբար շատ հանդուրժող է տարբեր մշակույթների նկատմամբ։ Վոդնյանի շրջանն ունի երկու պաշտոնական լեզու, իտալերենը հավասար է խորվաթերենին։ 2001 թվականի մարդահամարի համաձայն՝ քաղաքի բնակչության 56%-ը եղել են խորվաթներ, 20%-ը՝ իտալացիներ, 3,5%-ը՝ գնչուներ, և 3%-ը՝ սերբեր և բոսնիացիներ։
Զբոսաշրջությունը բերում է քաղաքի եկամտի մեծ մասը։ Բացի զբոսաշրջային ծառայություններից, բնակչությունը զբաղված է գյուղատնտեսության (խաղողագործություն և ձիթապտղի մշակություն) և սննդի արդյունաբերության մեջ։
Պատմություն
Հռոմեական ժամանակներում Վոդնյանի տեղում էր Վիկուս Ատտինիանումը։ Վոդնյանի մասին առաջին գրավոր հիշատակումը վերաբերում է 932 թվականին, նա հիշատակվում է իստրիական քաղաքների ցանկում, որոնք հարգանքի տուրք են մատուցել Վենետիկի դոժ Պիետրո 2-րդ Կանդիանոյին։
Միջնադարյան ժամանակաշրջանում ձևավորվել է հին քաղաք՝ պատմության համար բնորոշ ճարտարապետությամբ և դիրքով։
Տես նաև Իստրիայի պատմություն։
Արտաքին հղումներ
[http://www.vodnjan.hr/ Официальный сайт г. Воднян]
Կատեգորիա:Խորվաթիայի քաղաքներ Կատեգորիա:Խորվաթիայի բնակավայրեր Կատեգորիա:Խորվաթիայի իտալախոս տարածքային միավորներ
Չժանգոտող պողպատ
Չժանգոտող պողպատ է համարվում ըստ զանգվածի նվազագույնը 10.5% քրոմի պարունակություն ունեցեղ պողպատը ։ Ածխածնային պողպատից չժանգոտող պողպատը տարբերվում է նրանով, որ պարունակում է քրոմ։ Օդի հետ շփվելու ժամանակ սովորական պողպատի մակերևույթին առաջանում է երկաթի օքսիդի կեղև, որն աստիճանաբար վերածվում է ժանգի և քայքայում է այն։ Չժանգոտող պողպատում պարունակող քրոմը նրա մակերևույթին ստեղծում է դրսի ազդեցությունից պաշտպանող քրոմի օքսիդի բարակ թաղանթ։
Ծանոթագրություններ
Կատեգորիա:Պողպատ
Պեհնի
Պեհնի (Pähni), գյուղ Էստոնիայի Վիրումաա նահանգի Վառստու շրջանում։
2011 թվականի տվյալներով գյուղում բնակվում էր 14 մարդ։
Ստարայա (գյուղ, Վսևոլոժսկի շրջան)
Ստարայա (Старая), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2010 թվականին գրանցված տվյալներով կազմում էր 8868 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վսևոլոժսկի շրջանի բնակավայրեր
Զեշին Շիբաթա
Շիբաթա Զեշին (柴田是真, ), ուշ Էդո և վաղ Մեիջի ժամանակաշրջանների ճապոնացի նկարիչ։ Զեշինը գնահատվել և ուսումնասիրվել է արևմտյան, բրիտանական և ամերիկյան արվեստագետների կողմից։
Կենսագրություն
Շիբաթա Զեշինը ծնվել և մեծացել է Էդո քաղաքում (ներկայիս՝ Տոկիո)։ Նրա պապը՝ Իզումի Չոբեյը, և հայրը՝ Իչիգորոն, աշխատել են որպես տաճարի ատաղձագործներ (miyadaiku) և հմուտ փայտագործներ։ Հայրը, ով վերցրել էր կնոջ Շիբաթա ազգանունը, ուկիյո-է ուղղության փորձառու նկարիչ էր, աշակերտել էր Կացուկավա Սյունսյոյին։ Տասնմեկ տարեկանում Կամետարոն, այդպես Զեշինին անվանում էին մանկության տարիներին, սովորել է Կոմա Կանսայ II-ի  (1767-1835 թթ․) մոտ ։
13 տարեկանում Զեշինը վերցնում է Ջունզո անունը։ Կոմա Կանսայը որոշում է, որ իր երիտասարդ աշակերտը լաքապատող նկարիչ դառնալու համար պետք է սովորի ուրվագծել, նկարել և ստեղծել բնօրինակ ձևավորումներ։ Նա օգնում է երիտասարդ Շիբաթային սովորել սիձյո ուղղության մեծ նկարիչ Սուզուկի Նանրեիի (1795–1844) մոտ ։ Շիբաթան կրկին փոխում է իր անունը և իր աշխատանքները սկսում է ստորագրել որպես «Ռեիսայ»․ իր այս անունը ստեղծել է՝ վերցնելով Սուզուկի Նանրեի անվան «ռեի» և Կոմա Կանսայի անվան «սայ» հատվածները։ Հետագայում Սուզուկի Նանրեիի մոտ ուսանելու ժամանակ էլ նրան տրվեց «Զեշին» անունը․ Շիբաթան այդ անունը պահում է իր կյանքի ողջ ընթացքում։ «Զեշին» անունը ունի «սա ճշմարիտ է» կամ «ճշմարտություն» իմաստը, որը հղում է մի հին չինական հեքիաթի․ մի օր թագավորը իր մոտ է հրավիրում բազմաթվով նկարիչների, բոլոր նկարիչները թագավորին պատշաճ հարգանք էին մատուցում՝ խոնարհվելով նրա առաջ և ընդունում էին թագավորի բոլոր ասածները, սակայն մի կիսամերկ նկարիչ առանց խոնարհվելու՝ թագավորին իր հարգանքը ցույց տալու, նստել էր հատակին։ Թագավորը, տեսնելով նրան, բացականչում է․ «Սա իսկական նկարիչ է»։ Այստեղից էլ վերցվել է «Զեշին» անունը։
Զեշինը սովորեց ոչ միայն նկարչության և ուրվագծման հիմունքներ, այլև ճապոնական թեյի արարողություն, հայկու և վաքա պոեզիա, պատմություն, գրականություն և փիլիսոփայություն։ Ինչն էլ հիմք է հանդիսացել նրա՝ ոչ միայն ավանդական արվեստի տեխնիկայի, այլև գեղագիտական ու փիլիսոփայական ճապոնական ավանդական արվեստի ուսուցման համար։ Նանրեիի մոտ ուսանելու տարիների նրա շատ գործեր հովհարների նկարներ էին։ Ուկիյո-է ուղղության հայտնի արվեստագետ Ուտագավա Կունիյոսին, տպավորվելով Զեշինի հովհարների նկարներով, ընկերանում է երիտասարդ նկարչի հետ․ այս ընկերությունը շարունակվում է երկար տարիներ։
Հետագայում Զեշինը ուսանել է Կիոտոյի դպրոցի հայտնի այլ նկարիչների մոտ․ նրանցից էին՝ Մարույամա Օկյոյն, Օկամոտո Տոյոհիկոն և Գոշինը։ Չնայած Զեշինը հայտնի էր իր լաքապատկերների աշխատանքներով, նա գերազանց տիրապետում էր ավանդական թանաքով նկարչությանը և շատ գործեր է ստեղծել վագրերի ու ջրվեժների պատկերերով։ Ճապոնացի վարպետները (sensei) իրենց ուսանողների առջև հաճախ բավականին բծախնդիր և ամբարտավան էին․ Զեշինի ուսուցիչներից մեկը նրան այսպես է ասել․ «Ճիշտ այնպես, ինչպես չես կարող, կանգնելով Ֆուձիյամա լեռան գագաթին ու գնահատել նրա չափերը, այդպես էլ, ամբողջովին չես կարող գնահատել իմ հմտություններն ու հեղինակությունը գտնվելով Կիոտոյում, երբ վերադառնաս Էդո, միայն այնտեղ կգիտակցես իմ աներևակայելի կարևորությունն ու քո մեծ բախտը իմ մոտ ուսանելու համար»։ Իսկ Զեշինը իր աշակերտներին ասում էր, որ չի ցանկանում, որ նրանք ճանաչվեն որպես «Զեշինի աշակերտ», այլ որպես հիանալի նկարիչ, որը սովորում էր Զեշին անունով մի մարդու մոտ։ 1835 թվականին Կոմա Կանսայի մահից հետո Զեշինը ժառանգել է Կոմայի արվեստանոցը․ Իկեդա Թաիշին անունով մի երիտասարդի վերցնում է իր մոտ որպես աշակերտ։ Թայիշինը մնում է նրա աշակերտն ու մտերիմ ընկերը մինչ Զեշինի մահը՝ 1903 թվականը։
1830-1840-ական թվականներին Ճապոնիայում տնտեսական ճգնաժամ էր և արվեստագետները օրենքով սահմանափակված էին արծաթի ու ոսկու օգտագործման մեջ, որոնք գրեթե անհրաժեշտ էին լաքապատ նկարների ավանդական ոճական ձևավորման համար։ Զեշինը դրանք փոխարինում էր բրոնզով՝ երկաթի տեսքն ու հյուսվածքը մոդելավորելու համար։ Նրա գործերից շատերը, կարելի է ասել, ստեղծված են վաբի (wabi) ոճով, այսինքն՝ գեղեցկությունն ու նրբագեղությունը արտահայտված պարզ ձևով, ինչպես ցույց է տրվում ճապոնական թեյի արարողության ժամանակ։
1869 թվականից սկսած Զեշինին հանձնարարվեց աշխատել կայսերական կառավարության համար։ Նա ստեղծեց բազմաթիվ արվեստի գործեր, որոնք ներառում էին կայսերական պալատի համար ոսկեպատ աթոռներ՝ զարդարված սակուրայի մոտիվներով։ Հետագայում մի շարք միջազգային ցուցահանդեսներում նա նշանակվեց Ճապոնիայի պաշտոնական ներկայացուցիչ, այդ թվում՝ 1873 թվականի Վիեննայի ցուցահանդեսսում, հաջորդ տարի Ֆիլադելֆիայում և Փարիզում, չնայած որ նա անձամբ չէր հաճախում դրանցից որևէ մեկին ։ Մահվանից մեկ տարի առաջ՝ 1891 թվականին, Զեշինին շնորհվեց Կայսերական արվեստի նորաստեղծ հանձնաժողովին անդամակցության պատիվ և մինչ օրս նա միակն է, որ ճանաչվել է 2 ոլորտներում էլ (նկարչություն և մակի-է)։ Այդպիսի պատիվ տրվել է միայն 1890 թվականից 1944 թվականների 53 նկարիչներին։
Այսօր Զեշինի ստեղծագործությունների ամենամեծ հավաքածուներից մեկը Լոնդոնի Խալիիլի հավաքածուներն են, որոնք պարունակում են նկարչի ավելի քան 100 ստեղծագործություններ ։
Զեշինը փորձարկել է լաքապատման տեխնիկական կողմերը։ Նա լաքի հետ խառնում էր մի շարք նյութեր՝ տարբեր գույներ ու հյուսվածքներ ստանալու և լուծույթի կայունությունն ու ճկունությունը վերահսկելու համար ։
Զեշինը միակ նկարիչն է, ով հմտացել է ուրուշի-է-ի (urushi-e) մեջ, քանի որ այն պահանջում է հատուկ մշակված թուղթ և խիտ լուծույթ, որը օգտագործվում է որպես ներկ։ Նա ստեղծել է լաքի բարդ տեխնիկա, որը կոչվում է սեիկաի-հա (seikai-ha)՝ ալիքային ձևեր ստանալու համար։
Չնայած Զեշինը իր գործերում օգտագործում էր հեղափոխական շատ տարրեր, ինչպես տեխնիկական, այնպես էլ ստեղծագործական, Զեշինի գործերը, ընդհանուր առմամբ, շատ ավանդական էին։ Լաքով նկարչության բոլորովին նոր միջավայրում նա նկարում էր ավանդական պատկերեր՝ թռչուններ, ծաղիկներ, միջատներ, ջրվեժներ և վիշապներ։ Զեշինը արտապատկերել է իր ուսուցիչ Մարույամա Օկյոյի հայտնի վագրի նկարը։
Նակայամա Կոմինի և Շիրայամա Շոսայի հետ միասին Շիբաթա Զեշինը համարվում է Ճապոնիայի ուշ շրջանի երեք լավագույն լաքապատկեր նկարողներից մեկը։
Արտաքին հղումներ
Կատեգորիա:1807 ծնունդներ Կատեգորիա:Տոկիո քաղաքում ծնվածներ Կատեգորիա:Ճապոնացի նկարիչներ Կատեգորիա:19-րդ դարի նկարիչներ Կատեգորիա:1891 մահեր
(6633) 1986 TR4
(6633) , աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 11-ին Պոլ Յենսենի կողմից Բրորֆելդեում ։
Միջին հեռավորությունը Արեգակից կազմում է 2,653486 ա. մ., առավելագույնը մոտենում է 2,1579 ա. մ. հեռավորության վրա և հեռանում 3,1491 ա. մ. ։ Արեգակի շուրջ մեկ ամբողջական պտույտ է կատարում 1578,79 երկրային օրվա ընթացքում, իր ուղեծրով շարժվելով միջինում 0,228023 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,07° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Պոլ Ենսենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հարություն Սամուելյան
Հարություն Արամի Սամուելյան, հայ նկարիչ, գրաֆիկ-դիզայներ։
Օպերային երգիչ Արամ Սամուելյանի որդին։
Կենսագրություն
Հարություն Սամուելյանը ծնվել է 1947 թվականին Երևանում, օպերային երգիչ Արամ Սամուելյանի ընտանիքում։ Սովորել է Երևանի Պյոտր Չայկովսկու անվան երաժշտական դպրոցում, 1965 թվականին ավարտել է Անտոն Չեխովի անվան թիվ 55 միջնակարգ դպրոցը, 1970 թվականին՝ Երևանի պետական համալսարանի ֆիզիկայի ֆակուլտետը։ 1969-1983 թվականներին աշխատել է ՀՀ ԳԱԱ ֆիզիկական հետազոտությունների ինստիտուտում, 1982 թվականից՝ ֆիզիկամաթեմատիկական գիտությունների թեկնածու։ 1984-1990 թվականներին եղել է «Մշակույթ» (նախկինում` Կուլտուր-լուսավորական աշխատանք) հանդեսի գեղարվեստական խմբագիր, 1992-2004 թվականներին՝ «Նամականիշ» ՓԲԸ-ի գլխավոր նկարիչ։ 2007 թվականից համագործակցում է ՀՀ ԳԱԱ Հայոց ցեղասպանության թանգարան-ինստիտուտի հետ։ 2013-2015 թվականներին եղել է «Արևավիշապ» գրաֆիկական հումորի միջազգային փառատոնի տնօրենը։
Հեղինակ է Հայաստանի կենտրոնական բանկի կողմից թողարկված մոտ երեք տասնյակ հուշադրամների, նամականիշերի, փոստային բլոկներ, ՀՀ պետական զինանշանի ժամանակակից գրաֆիկական մեկնության (գեղանկարիչ Ռուբեն Ղևոնդյանի հետ) ։
Ծանոթագրություններ
Կատեգորիա:Հայ նկարիչներ Կատեգորիա:Հայ գրաֆիկներ Կատեգորիա:Հայ դիզայներներ Կատեգորիա:ԵՊՀ ֆիզիկայի ֆակուլտետի շրջանավարտներ Կատեգորիա:Հայաստանի նկարիչների միության անդամներ Կատեգորիա:Հայ տառաստեղծներ
Աստերոիդների ցանկ (40401-40500)
Աստերոիդների ցանկ (40301-40400) * Աստերոիդների ցանկ * Աստերոիդների ցանկ (40501-40600)
Օդելցհաուզեն
Օդելցհաուզեն (Odelzhausen), կոմունա Գերմանիայում, Բավարիա երկրամասում։
Կոմունան ստորաբաժանվում է 14 գյուղական համայնքների։
Արտաքին հղումներ
Կատեգորիա:Գերմանիայի քաղաքներ
Բոշատ
Բոշատ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։ Գտնվում էր Բաթման գետի վտակներից մեկի աջ ափին, սարահարթի վրա։
Պամտություն
1895 թվականի ջարդերի ժամանակ թուրքերը հարձակվել են հայերի և ասորիների վրա։ 1915-1916 թվականներին նրանց տեղահանել են և ոչնչացրել։
Բնակչություն
XX դարի սկզբին ուներ 75 տուն քուրդ, 45 տուն նեստորական ասորի և 20 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Սիլվանի շրջանի համայնքներ
Նոջիկեթի (Դուշեթի շրջան)
Նոջիկեթի (ნოჯიკეთი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում ։
Դիրք
Գտնվում է ծովի մակարդակից 1300 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Վեկտորական պոտենցիալ
Վեկտորական պոտենցիալը վեկտորական վերլուծություններում դա այն վեկտորական դաշտն է, որի rot (ռոտորը) հավասար է տրված վեկտորական դաշտին։ Այն նման է սկալյար պոտենցիալին, որը որոշվում է սկալյար դաշտով(սկալյար դաշտի գրադիենտը հավասար է տրված վեկտորական դաշտին)։ Այսինքն, եթե V վեկտորական դաշտն է, ապա A-ն վեկտորական պոտենցիալն այնպիսինն է, որ՝ : Եթե A-ն հանդիսանում է վեկտորական պոտենցիալ V  վեկտորական դաշտի համար, ապա ճիշտ է հետևյալ արտահայտությունը. (ռոտորի դիվերգենցիան հավասար է 0 divrot=0): Վերը նշված արտահայտությունից ստանում ենք. այսինքն v սոլենոիդային վեկտորական դաշտ է։ Ցանկացած սոլենոիդային վեկտորական դաշտի համար, որոնք բավարարում են տրված պայմաններին, ապա գոյություն ունի նաև վեկտորական պոտենցիալ։
Կատեգորիա:Վեկտորական անալիզ Կատեգորիա:Պոտենցիալներ Կատեգորիա:Ֆիզիկայի հասկացություններ
Սպիտակ գլխարկ (համակարգչային անվտանգություն)
«Սպիտակ գլխարկ», տերմինը համացանցային ժարգոնում նշանակում է էթիկական համակարգչային հաքեր կամ համակարգչային անվտանգության փորձագետ, ով մասնագիտացել է համակարգչային ներթափանցման փորձարկման և այլ թեստավորման մեթոդաբանություններում՝ ընկերությունների տեղեկատվական համակարգերի անվտանգությունն ապահովելու համար ։ «Էթիկական հաքերությունը» IBM-ի կողմից մտածված տերմին է, որն ընդգրկում է ավելի լայն կատեգորիա քան ներթափանցման փորձարկումը ։ Անունը ծագում է ամերիկյան ֆիլմերից, որտեղ հերոս և հակառակորդ կովբոյները համապատասխանաբար կրում էին սպիտակ և սև գլխարկներ ։
Սպիտակ-գլխարկ հաքերները կարող են աշխատել նաև sneakers կոչվող թիմերում, կարմիր կամ վագրի թիմերում ։
Պատմություն
ԱՄՆ Ռազմաօդային ուժերի կողմից իրականացված Multics օպերացիոն համակարգի «անվտանգության գնահատումը» եղել է էթիկական հաքերության առաջին օրինակներից մեկը։ Այն նախատեսված էր հնարավոր երկաստիճան համակարգի օգտագործման համար (գաղտնի և հույժ գաղտնի)։ Արդյունքում պարզ դարձավ, որ չնայած Multics օպերացիոն համակարգը «զգալիորեն ավելի լավն էր, քան մյուս տարածված համակարգերը», այն նաև ուներ «... խոցելի տեղեր սարքակազմի, ծրագրային և ընթացակարգային անվտանգության հարցում»։ Թեստավորումը կատարվել էր ինֆորմացիայի հավաքագրման, ինչպես նաև օպերացիոն համակարգի ուղղակիորեն անվտանգությանն ուղղված հարձակումների հիման վրա, որոնք կարող էին վնասել համակարգի ամբողջականությունը։ Հայտնի են ԱՄՆ-ի ռազմական ուժերի կողմից իրականացված էթիկական հաքերության այլ դեպքեր, որոնք գաղտնազերծված են ։
Նախքան 1981 թվականը Նյու Յորք Թայմս ամերիկյան օրաթերթը նկարագրում էր սպիտակ գլխարկների գործունեությունը որպես «վնաս պատճառող, սակայն հակասականորեն դրական հաքերային ավանդույթ»։ Երբ National CSS-ի աշխատակիցներից մեկը բացահայտեց իր գաղտնաբառը կոտրողին (որը նա օգտագործել էր հաճախորդի հաշիվներում), ընկերությունը նկատողություն էր արել նրան ոչ թե ծրագրային ապահովում ստեղծելու համար, այլ դա ավելի շուտ չբացահայտելու համար։ Նկատողության նամակում ասվում էր. «Ընկերությունը գիտակցում է NCSS-ի օգուտը և, իրականում, խրախուսում է աշխատակիցների՝ վիրտուալ պրոցեսորի, դիրեկտորիայի և ֆայլերում առկա այլ զգայուն ծրագրային ապահովման անվտանգության թուլությունները բացահայտելուն ուղղված ջանքերը» ։
Համակարգերի անվտանգության գնահատման համար էթիկական հաքերությունը կիրառելու մարտավարության գաղափարը պատկանում է Դան Ֆարմերին և Վիեթս Վենեմային։ Համացանցում և ներքին համակարգչային փակ ցանցերում անվտանգության ընդհանուր մակարդակի բարձրացման նպատակով վերջիններս սկսեցին նկարագրել, թե ինչպես են հավաքել բավականին ինֆորմացիա իրենց թիրախների մասին, որպեսզի անհրաժեշտության դեպքում կարողանան վնասել համակարգերի անվտանգությունը։ Նրանք ներկայացրեցին մի քանի կոնկրետ օրինակներ, թե ինչպես կարելի է թիրախը վերահսկելու նպատակով հավաքել և կիրառել այդ տեղեկատվությունը և թե ինչպես կանխել հարձակումը։ Նրանք հավաքեցին բոլոր գործիքները, որոնք օգտագործել էին իրենց աշխատանքի ընթացքում և ստեղծեցին այդ գործիքները պարունակող անվճար հավելված։ Նրանց ծրագիրը կոչվում էր «Ցանցերի վերլուծության համար անվտանգութան կառավարիչ» (Security Administrator Tool for Analyzing Networks կամ SATAN), որը մեծ ճանաչում ձեռք բերեց 1992 թվականին ։
Մարտավարություններ
Ի տարբերություն ներթափանցման փորձարկման, որը կենտրոնանում է ծրագրային ապահովման և համակարգչային համակարգերի հարձակումների վրա, էթիկական հաքերությունը ներառում է շատ ավելին։ Ամբողջական էթիկական վնասը կարող է ներառել աշխատակազմի անդամներին էլեկտրոնային նամակների ուղարկումը՝ գաղտնաբառի մանրամասները ստանալու նպատակով և աղբարկղների կոտրումն ու ներթափանցումը՝ որը կատարվում է առանց թիրախների իմացության։ Միայն սեփականատերերը, գործադիր տնօրենները և շահագրգիռ կողմերը կարող են իմանալ իրենց իսկ պատվիրած անվտանգության վերանայման մասին։ Որոշակի ապակառուցողական տեխնիկայի իրական հարձակումը վերարտադրելու նպատակով էթիկական հաքերները կարող են ստեղծել կլոնավորված թեստային համակարգեր կամ փորձել վնաս հասցնել գիշերվա ուշ ժամին։ The Logic Group-ի անվտանգության խորհրդատու Նեյլ Օ'Նեյլը նշում է.«Եթե վնասեք որևէ կրիտիկական ծառայություն՝ մասնավորապես գործարքային բիզնեսում, ապա դա կարող է բերել հսկայական ֆինանսական կորուսների »: Շատ դեպքերում այս հաքերությունները պահպանվում են երկար ժամանակ (օրեր, եթե ոչ շաբաթներ)։ Որոշ օրինակներում USB ֆլեշ կրիչներ են թողնում հասարակական վայրում։ Այդ կրիչները պարունակում են թաքնված և ավտոմատ կերպով միացվող ծրագրային ապահովում։
Այսպիսի մեթոդները բացահայտում ու օգտագործում են խոցելի մասերը, իսկ պաշտպանված տարածք մուտք գործելու ժամանակ փորձում են խուսափել անվտանգությունից։ Նրանք կարողանում են անել սա թաքցնելով ծրագրային ապահովումը և համակարգը «հետևի դռներում», այլապես այն կարող է ինֆորմացիայի աղբյուր կամ մուտք հանդիսանալ ոչ էթիկական հաքերների համար, որոնք հայտնի են «սև գլխարկ» և «մոխրագույն գլխարկ» անուններով։
Արտաքին հղումներ
Կատեգորիա:Համակարգչային էթիկա
Էռնեստ Զվերև
Էռնեստ Զվերև (Эрне́ст Никола́евич Зве́рев, ), խորհրդային և ռուս դիվանագետ։ Խորհրդային Սոցիալիստական Հանրապետությունների Միության արտակարգ և լիազոր դեսպան։
Կենսագրություն
1951 թվականից զբաղվել է դիվանագիտական գործունեությամբ։
Դրանից հետո աշխատել է արտաքին գործերի նախարարությունում՝ կենտրոնական համակարգում, աշխատել է Լիբանանում, Միացյալ Արաբական Հանրապետությունում ԽՍՀՄ դեսպանատներում։
Մոտ 15 տարվա ընթացքում կատարել է ավագ օգնական Վ. Վ. Կուզնեցովի գործառույթները։
Պարգևատրված է Աշխատանքային կարմիր դրոշի, Ժողովուրդների բարեկամության շքանշաններով, «Պատվո նշան» կրկնակի շքանշանով, «Ռուսաստանի Դաշնության արտաքին գործերի նախարարության պատվավոր աշխատող» կոչումով։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Այստեղ է ծագում արևը (գիրք)
«Այստեղ է ծագում արևը։ Ջորջ Հարիսոնի հոգևոր և երաժշտական որոնումները» (անգլերեն Here Comes the Sun: The Spiritual and Musical Journey of George Harrison)՝ Ջորջ Հարիսոնի կենսագրությունը, որը պատմում է նրա հոգևոր որոնումների և, մասնավորապես, նրա ստեղծագործության վրա հինդու հավատքի ազդեցության մասին։ Գրել է Ջոշուա Գրինը։ Գիրքն առաջին անգամ անգլերեն լույս է տեսել 2006 թվականին John Wiley & Sons-ի կողմից։ Նույն թվականին հրատարակվել է գրքի թարգմանությունը ռուսերեն լեզվով։
Գրելու պատմություն
Մինչ «Այստեղ է ծագում արևը» գրելը, Ջոշուա Գրինը մի քանի տարի զբաղվեց Հոլոքոստի ուսումնասիրությամբ, վավերագրական ֆիլմերի արտադրության և այդ թեմայով գրքեր գրելով ։ Երբ Գրինը ընկճվեց համակենտրոնացման ճամբարների սարսափների վրա աշխատելուց հետո, նրա կինը խրախուսեց նրան գիրք գրել Ջորջ Հարիսոնի մասին ։ Գրինը անձամբ ճանաչում էր Հարիսոնին, քանի որ նրա հետ մասնակցել է The Radha Krsna Temple՝ առաջին փոփ սանսկրիտ մանտրա ալբոմին ։ The Beatles-ի մասին հազարից ավելի կենսագրությունների մեջ Գրինը չգտավ որևէ մեկը, որը մանրամասն նկարագրեր լեգենդար երաժշտի հոգևոր ուղին ։ Գրինը հույս ուներ այս բացը լրացնել իր գրքով։ Գրինը The New York Times-ին ասել է. «Ես ուզում էի պատմել Հարիսոնի պատմությունը՝ որպես շնորհակալություն նրան, և նաև այն պատճառով, որ կարծում եմ, որ իմ սերունդը պատրաստ է վերագտնելու կորցրած ոգևորությունը» ։ Գրինը նաև նշել է, որ հինդու հոգևորությունը խթանելու հարցում Հարիսոնը երկու տասնամյակ առաջ էր 1970-ականների իր ժամանակից ։ Հարիսոնը շատ էր տառապում քննադատությունից և ծաղրից ։ Մարդիկ այդ ժամանակ չէին կարողանում հասկանալ և գնահատել, թե ինչ է նա անում, և Հարիսոնը դա սրտին մոտ էր ընդունում ։
Քննադատություն
Ըստ Սքոթ Բաուերի՝ Associated Press-ից, գիրքը «հետաքրքիր ընթերցում» է հատկապես նրանց համար ով քիչ է ծանոթ Ջորջ Հարիսոնի հետբիթլյան կյանքին։ Բաուերը գրքի թերություններին է վերաբերում այն, որ Հարիսոնի գործողությունները «երբեք չեն կասկածվում կամ դիտարկվում ավելի քննադատական լույսի ներքո»։ Քանի որ գիրքը հիմնականում կենտրոնացած է երաժշտի կրոնական համոզմունքների վրա, այն կարդալուց հետո դժվար է ամբողջական պատկերացում կազմել, թե ով է եղել Հարիսոնը։ Այնուամենայնիվ, գիրքը հաջողությամբ նկարագրում է Հարիսոնի հոգևոր ուղին, որին և փաստորեն, ակնկալում էր հեղինակը։ Բաուերը գրքի ամենահետաքրքիր հատվածները է համարում այն, որոնցում հեղինակը նկարագրում է, թե «ինչպես էր Հարիսոնի հավատքը կոնֆլիկտ ստեղծում նրա կյանքում»։ Որպես օրինակ՝ Բաուերը բերում է Գրինի նկարագրությունը երաժշտի կյանքի այն ժամանակաշրջանի մասին, որի ընթացքում Հարիսոնը հակված է իր ընկերներին բաժանել «տրանսցենդենտալ»-ների և նյութապաշտների։ Արդյունքում Հարիսոնը հեռանում է իր երաժիշտ ընկերներից, ինչը նրան անհանգստացնում է։ Բաուերի կարծիքով՝ այս դինամիկայի ավելի խորը վերլուծությունը գիրքը շատ ավելի հզոր կդարձներ։ Գիրքը նույնպես կբարելավվեր Հարիսոնի կյանքի վերջի ժամանակաշրջանի մասին ավելի մանրամասն լուսաբանելով, որի ընթացքում նրա երաժշտական ստեղծագործականության զգալի անկում է գրանցվել։ Ըստ Բաուերի՝ Գրինը հաճախ է դիմում Հարիսոնի՝ այլ կրիշնաների հետ ունեցած հանդիպումների շողոքորթ և չափազանց մանրամասն նկարագրություններին։ Հեղինակն այնքան մանրամասնում է, որ ընթերցողն անգամ իմանում է, թե ինչ տեսակի բուսական ուտեստներ են մատուցվել և այլն։ Բաուերը գրում է, որ Հարիսոնն, անկասկած, խորապես կրոնասեր մարդ էր, և նրա հավատքը նկատելիորեն ազդեց նրա երաժշտության վրա։ Այնուամենայնիվ, այն ընթերցողները, ովքեր ծանոթ չեն երաժշտի կենսագրությանը, գիրքը կարդալուց հետո կարող են տպավորություն ստեղծվել, որ Կրիշնան և միայն Կրիշնան է միշտ կենտրոնական դեր ունեցել Հարիսոնի կյանքում։ Այնուամենայնիվ, Բաուերը նշում է, պարզապես երաժշտի երգերը լսելը և նրա այլ հետաքրքրությունները (ներառյալ ֆիլմարտադրությունը) դիտելը վկայում է, որ դա հեռու էր իրականությունից։ Այնուամենայնիվ, չնայած այս թերություններին, գիրքը հաջողությամբ լուսաբանում է Հարիսոնի կարիերայի հոգևոր կողմը, մի ասպեկտ, որը գրեթե երբեք մանրամասնորեն չի լուսաբանվել։ Ըստ Yoga Journal-ի Ալան Ցուկերի՝ գիրքը խորը պատկերացում է տալիս Հարիսոնի ներքին կյանքի մասին։ Ցուկերը նշում է, որ ըստ Գրինի՝ Հարիսոնը նույնիսկ իր հայտնի «Something» երգը նվիրել է ոչ թե Փեթի Բոյդին, այլ Կրիշնային։ Սակայն, գրում է Ցուկերը, ընթերցողն ակնկալում է միայն մի քանի նման բացահայտումներ գրքում։
Մաթիլդա Մալլինգեր
Մաթիլդա Մալլինգեր (Mathilde Mallinger, (ամուսնու կողմից՝ բարոնուհի Շիմմելպֆեննիգ), ), խորվաթ օպերային երգչուհի (քնարական սոպրանո), երաժշտության ուսուցիչ։
Կենսագրություն
1866 թվականին Մալլինգերն առաջին անգամ ելույթ է ունեցել Մյունխենում, Բավարիայի օպերայում։ Մեծ հաջողությամբ երգել է Վագների «Նյուրնբերգի մայսթերզինգերները», «Վալկիրիա», «Լոհենգրին», «Տանհեյզեր» օպերաներում։ 1869 թվականին տեղափոխվել է Բեռլին, որտեղ դարձել է Բեռլինի օպերայի առաջատար երգչուհիներից մեկը, որի բեմում հանդես է եկել մինչև 1882 թվականը։ Հետագայուն  Մալլինգերը  մեծ հաջողությամբ  հանդես է եկել Բեռլինի, Դրեզդենի, Վեյմարի, Վիեննայի, օպերաներում, Պետերբուրգի Մարիինյան թատրոնում ։
Ընտյալ խաղացանկ
Վինչենցո Բելլինի Ռիխարդ Վագներ Լյուդվիգ վան Բեթհովեն Վոլֆգանգ Ամադեուս Մոցարտ Ջակոմո Մեյերբեր Կարլ Մարիա ֆոն Վեբեր
1890-1895 թվականներին Մալլինգերն աշխատել է որպես երգեցողության ուսուցիչ Պրահայի կոնսերվատորիայում, այնուհետև մինչ իր մահը Բեռլինի կոնսերվատորիայում։ Նա դաստիարակել է մի շարք տաղանդավոր օպերային երգիչների և երգչուհիների, մասնավորապես Քսենյա Դերժինսկայային, Լոտտա Լեմանին և այլոց։ Հաշվի առնելով նրա արժանիքները՝ կայսր Վիլհելմ Երկրորդը 1916 թվականին Մալլինգերին շնորհել է «Կամմերզենգեր» պատվավոր կոչում։
Աղբյուրներ
Կատեգորիա:Խորվաթ օպերային սոպրանոներ Կատեգորիա:19-րդ դարի օպերային երգչուհիներ Կատեգորիա:Բնօրինակում անաղբյուր հոդվածներ
Տյուրտ-Տաս
Տյուրտ-Տաս (Тюрт-Тас, Тӧрт тас), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 173 մարդ։
Արտաքին հղումներ
Կատեգորիա:Ռուսաստանի աուլներ Կատեգորիա:Ռուսաստանի Խակասիա հանրապետության Ասկիզսկի շրջանի բնակավայրեր
Անգոլեմի
Անգոլեմի (Αγγολέμι, Taşpınar), գյուղ Կիպրոսի Հանրապետության Նիկոսիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։
Անվանումը
Անգոլեմի անունը գյուղին տվել են Լուսինյանները, Ֆրանսիական Անգուլեմ քաղաքից։ Ըստ որոշ աղբյուրների Անգուլեմցի մի ասպետ բնակվել է այս գյուղում։ Մեկ այլ աղբյուրով գյուղի անունը առաջացել է Անտիոքի պատրիարք Պիեր դ'Անգուլեմեի անունից։ Այժմ կիպրացիների մեծամասնությանը ծանոթ է հունական Անգոլեմի անվանումը, ոչ թե թուրքական Թասպինարը։
Բնակչություն
1831 թվականին գյում արել են միայն տղամարդիկ, որոնց թիվը կազմել է 25, 1946 թվականին գյուղի բնակչությունը աճել է հասնելվ 208-ի։ 1660-ական թվականներին գյուղի բնակչությունը դանդաղ, բայց աճում էր հասնելվ 222-ի։ Ըստ 2011 թվականի տվյալների գյուղի բնակչությունը նվազել է հասնելով 181-ի։
Ծանոթագրություններ
Կատեգորիա:Նիկոսիայի շրջանի բնակավայրեր Կատեգորիա:Կիպրոսի գյուղեր Կատեգորիա:ՀԿԹՀ գյուղեր
Շվարցբախ (Լաուզից)
Շվարցբախ (Լաուզից) (Schwarzbach (Lausitz)), կոմունա Գերմանիայում, Բրանդենբուրգի տարածքում։
Մտնում է Վերին Շպրեվալդ Լաուզիցի շրջանի կազմի մեջ։ Գտնվում է Ռուլանդի ենթակայության տակ։ Բնակչությունը 725 մարդ է (2010 թվականի դեկտեմբերի 31–ի տվյալներով) ։ Զբաղեցնում է 15,79 կմ² տարածք։ Պաշտոնական կոդը՝ 12 0 66 292։
Ծանոթագրություններ
Կատեգորիա:Գերմանիայի քաղաքներ
Աստերոիդների ցանկ (221201-221300)
Աստերոիդների ցանկ (221101-221200) * Աստերոիդների ցանկ * Աստերոիդների ցանկ (221301-221400)
Սուրբ Մայր Թերեզայի տաճար (Պրիշտինա)
Սուրբ Մայր Թերեզայի տաճար (Katedralja e së Lumes Nënë Tereza në Prishtinë, Katedrala Majke Tereze u Prištini / Катедрала Мајке Терезе у Приштини), Կոսովոյի Պրիշտինա քաղաքում տեղակայված կաթոլիկ տաճար ։ 2007 թվականին Կոսովոյի կառավարությունը հաստատել է տաճարի կառուցման ծրագիրը ։ Տաճարը նվիրված է ալբանացի և հնդիկ կաթոլիկ միանձնուհի և միսիոներ Մայր Թերեզային։
Պատմություն
Եկեղեցու հիմքի առաջին քարը հանդիսավոր կերպով դրել է Կոսովոյի նախկին նախագահ Իբրահիմ Ռուգովան, որը դավանում է մահմեդականություն։ «Եկեղեցին կդառնա այնպիսի ճարտարապետական կառույց, որը ներկայացնում է մեր արժեքները, ազգային ինքնությունը և մեր հավատքի զգացումը»,- ասել է նախագահը ։ Արարողությունը տեղի է ունեցել 2010 թվականի օգոստոսի 26-ին, երբ լրանում էր Մայր Թերեզայի ծննդյան հարյուրամյակը, սակայն շինարարական աշխատանքներն սկսվել են միայն հաջորդ տարի ։ Եկեղեցու շինարարությունը խիստ հակամարտություններ է առաջացրել մուսուլմանականների շրջանում, որոնցից շատերը կարծում էին, որ տաճարը չափազանց մեծ է՝ հաշվի առնելով տարածաշրջանի կաթոլիկ հավատացյալների համեմատաբար փոքր թվաքանակը ։
Շինարարական աշխատանքների ավարտից հետո Պրիզրենի Առաքելական Վարչությունը Պրիզրենից կտեղափոխվի Պրիշտինա։ Տաճարը պետք է դառնա քաղաքի ամենաբարձր կառույցներից մեկը ։ 2015 թվականի հունվարին տաճարում տեղի է ունեցել Ալբանիայի և Ավստրիայի ընդհանուր պատմությանը նվիրված ցուցահանդես։ Այդ ցուցահանդեսին մասնակցել են Կոսովոյի նախագահ Աթիֆետե Յախյագան և Ավստրիայի արտգործնախարար Սեբաստիան Կուրցը ։
Արտաքին հղումներ
Կատեգորիա:Տաճարներ այբբենական կարգով Կատեգորիա:Կոսովոյի մշակույթ
Internet Movie Database
Internet Movie Database (IMDb, թարգ.՝ Համացանցային Ֆիլմադարան), համացանցում կինեմատոգրաֆի խոշորագույն տվյալների բազան է և կայքը։ Այն մասամբ լրացվում է կամավորներով, ինչը որոշ չափով նման է վիքի-սկզբունքին։ Բազայում հավաքված են տեղեկություններ ավելի քան 450 000 ֆիլմերի և հեռուստասերիալների, այդ թվում՝ մոտ 2 000 000 դերասանների, ռեժիսորների և կինոյի այլ մասնագետների մասին։
Սկսած 1998 թ. IMDb տվյալների բազային տիրում է «Amazon.com» ընկերությունը։ IMDb գրեթե բոլոր տեղեկությունները գտնվում են անվճար մուտքում, IMDb.com կայքը գործում է անվճար ծրագրային ապահովման հիման վրա (Apache, Perl և այլն)։ Ըստ «Alexa» ռեյտինգային գործակալության գնահատման IMDb.com կայքը մշտապես գտնվում է Միջազգային ոստայնի հարյուր ամենաայցելվող կայքերի խմբում։
Կատեգորիա:Amazon.com Կատեգորիա:Անգլալեզու կայքեր Կատեգորիա:Ֆիլմային կայքեր Կատեգորիա:Ինտերնետային ֆորումներ
Գրոսվայլ
Գրոսվայլ  (Großweil), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1456 մարդ (ըստ 2010 թվականի դեկտեմբերի 31-ի) ։ Տարածքը կազմում է 22,04 կմ²։ Պաշտոնական կոդ՝ 09 1 80 119։
Արտաքին հղումներ
Կատեգորիա:Գերմանիայի քաղաքներ
Կարտեզյան միաբանություն
Կարտեզյան միաբանություն (Ordo Cartusiensis, OCart), կաթոլիկ վանական միաբանություն՝ հիմնադրված 1084 թվականին Բրունո Քյոլնեցու կողմից։ Միաբանությունը պաշտոնապես հաստատվել է 1133 թվականին Իննոկենտիոս III-ի կողմից։
Գըմհոք
Գըմհոք, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պահտպեե
Պահտպեե (Pahtpää), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 84 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Վեռիոռա շրջանի բնակավայրեր Կատեգորիա:Էստոնիայի գյուղեր
Գիմնասիարքոս
Գիմնասիարքոս (gymnasiarchus՝ γυμνασίαρχος)-ից, պաշտոնատար անձ Հին Հունաստանում, որի ատիճանն ու պարտականությունները տարբեր վայրերում ու ժամանակներու եղել է տարբեր։ Եզրույթն առաջացել է հունարեն γυμνάσιον (գիմնասիոս) + ἄρχειν (արքեիս) բառերի համակցումով։
Հին Աթենքում մեր թվականությունից առաջ 5-4-րդ դարերում գիմնասիարքոս ընտրվում էր յուրաքանչյուր տոհմից, որպեսզի հոգար ջահարշավի (Լամպադեֆորիայի) կազմակերպման հետ կապված ծախսերը ։ Պարտականությունները ներառում էին այն բոլոր ծախսերի վճարումը, որ կապված էին մասնակիցների վարժեցման հետ, իսկ պատոնն այնպիսիններից էր, որպիսիք Աթենքը դնում էր իր ունևոր քաղաքացիների վրա։ Ենթադրվում է, որ գիմնասիարքոսը որոշակի իրավունքներ ու պարտականություններ է ունեցել հասունության շեմն անցնող պատանիների՝ էֆեբոսների ուսուցման ու դաստիարակության գործում, բայց այդ մասին հանգամանալի տեղեկատվութունը բացակայում է։
Աթենքից դուրս գտնվող այն վայրերում, որտեղ որտեղ պատճենել էին նրա գիմնասիոնների համակարգը, գիմնասիարքոս էին անվանում կամ այն մագիստրատներին, ովքեր հրահանգչի պարտականություններ էին կատարում գիմնասիոններում, կամ այն անձանց, ովքեր հոգում էին գիմնասիումի, տոնախմբությունների հետ կապված ծախսերը՝ լինի իրենց գրպանից, թե հանրային գումարներից (մանրամասների մեջ լայն բազմազանություն կար)։
Շմիդտովկա (գյուղ, Բերեզանկայի շրջան)
Շմիդտովկա (Шмідтівка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Շմիդտովկա գյուղում բնակվում էր 19 մարդ։ Բնակավայրը զբաղեցնում է 0,188 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզանկայի շրջանի բնակավայրեր Կատեգորիա:Ուկրաինայի գյուղեր
Ջենոնի
Ջենոնի  (Genoni), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 1006 մարդ (2008 թվականի տվյալներով), բնակչության խտությունը կազմում է 23 մարդ/կմ²։ Զբաղեցնում է 44 կմ² մակերես տարածք։ Փոստային ինդեքսն է՝ 8030։ Հեռախոսային կոդը՝ 0782։
Կոմունայի հովանավորն է Սուրբ Բարբարան։ Տոնը նշվում է դեկտեմբերի 4-ին։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Արթուր Էշ
Արթուր Ռոբերտ Էշ-կրտսեր (Arthur Robert Ashe, Jr.; ), ամերիկացի թենիսիստ։
Կենսագրություն
Արթուր Ռոբերտ Էշը ծնվել և մեծացել է Վիրջինիա նահանգի Ռիչմոնդ քաղաքում։ Նա դարձել է սևամորթ առաջին թենիսիստը, որը զգալի հաջողությունների է հասել՝ հաղթելով Մեծ սաղավարտի 3-րդ մրցաշարում։ Կարիերան տևել է 1966-1980 թվականներին։ 1969 թվականին ճանաչվել Է ԱՄՆ-ի լավագույն մարզիկ։ 1979 թվականին ստիպված է եղել ավարտել կարիերան՝ սրտի նոպայի պատճառով։
Բացի թենիսից, նա քաղաքական ակտիվիստ էր, որը պայքարում էր ՀԱՀ-ում սևամորթ բնակչության իրավունքների համար։ Բողոքի ակցիաներ կազմակերպելով՝ մի քանի անգամ հայտնվել է ճաղերի ետևում ։
1983 թվականին սրտի վիրահատության ժամանակ արյան փոխներարկման ժամանակ վարակվել է ՁԻԱՀ-ի վիրուսով։ Սակայն այդ մասին իմացել է միայն մեկ այլ վիրահատության ժամանակ, որը նրան անցկացրել են 1988 թվականին՝ ուղեղում։ Կյանքի մնացած մասը նվիրված է ՁԻԱՀ-ի դեմ պայքարին, ստեղծել է ՄԻԱՎ-ի կանխարգելման հիմնադրամ ։
Մահացել էՆյու Յորքում 1993 թվականի փետրվարի 6–ին՝ շաբաթ օրը, թոքաբորբի հետևանքով, որի դեմ չկարողացավ հաղթահարել ՁԻԱՀ-ով թուլացած օրգանիզմը։ Թաղված է Ռիչմոնդում։
Արթուր Էշի պատվին անվանակոչվել է թենիսի մարզադաշտը, որը ԱՄՆ-ի բաց առաջնության կենտրոնական կորտն է։ Սա աշխարհի ամենատարողունակ թենիսի մարզադաշտն է (22547 հանդիսատես) ։
Էշը ուներ կին և մեկ որդեգրած երեխա՝ Կամերան։
Ձեռքբերումներ
Ընդհանուր հաղթել է 33 մրցաշար և Դևիսի գավաթ։
Արտաքին հղումներ
Կատեգորիա:ՁԻԱՀ-ի հետ կապված հիվանդություններից մահացածներ Կատեգորիա:Ամերիկացի թենիսիստներ Կատեգորիա:Ազատության նախագահական մեդալով պարգևատրվածներ
Լաուրա Չերետա
Լաուրա Չերետա (Laura Cereta, ), իտալացի բանաստեղծուհի և ֆեմինիստ, Իտալիայի 15-րդ դարի խոշորագույն հումանիստներից մեկը։ Չերետան առաջիններից մեկն էր, որ կանանց բարեկամությունը և խնդիրները դարձրեց իր ստեղծագործությունների գլխավոր թեման։ Հայտնի է նաև իր ժամանակի նշանավոր  մտավորականներին հասցեագրված նամակներով։
Կյանք և ստեղծագործություն
Չերետան ծնվել է 1469 թվականի սեպտեմբերին, հարուստ ընտանիքում։ Երեխա ժամանակ Լայրան հաճախ էր հիվանդանում և տառապում էր անքնությունից։ Նա ընտանիքի վեց երեխաներից ավագն էր։ Նրանց ընտանիքը բարձր դիրք էր զբաղեցնում հասարակության մեջ, հայրը` Սիլվեստրո Չերետան, թագավորի իրավաբանը և մագիստրն էր։ Լիրայի մայրը՝ Վերոնիկա դի Լենոն, հայտնի ձեռներեց էր։ Ծնողները, բարձր գնահատելով կրթության անհրաժեշտությունը, յոթնամյա Լաուրային ուղարկում էին վանք սովորելու։ Այստեղ միանձնուհի դաստիարակների օգնությամբ նա սովորեց լատիներեն կարդալ և գրել, ինչպես նաև ծանոթացավ կրոնի հիմունքներին։ Միանձնուհի ուսուցիչ դաստիարակը մեծ ազդեցություն ունեցավ Լաուրայի վրա, աղջկան սովորեցրեց նաև ասեղնագործել։ Երկու տարի վանքում սովորելուց հետո հայրը Լաուրային տուն տարավ, որպեսզի խնամի իր կրտսեր եղբայրներին ու քույրերին։ Բայց մի քանի ամիս հետո աղջիկը վերադարձավ վանք` ուսումը շարունակելու։ Երբ նա դարձավ տասներկու տարեկան, հայրը նորից նրան վերադարձրեց տուն, որպեսզի խնամի եղբայրներին ու քույրերին և օգնի տնային աշխատանքներին։ Ի թիվս այլ գործերի, Չերետան զբաղվում էր եղբոր կրթությամբ և ստանձնել էր հոր քարտուղարի պաշտոնը։ Այդ ժամանակ Չերետան մեծ հետաքրքրություն էր ցուցաբերում մաթեմատիկայի, աստղագիտության, ագրոնոմիայի և բարոյագիտության նկատմամբ։
1484 թվականին` 15 տարեկան հասակում, Լաուրան ամուսնացավ վիեննացի վաճառականի հետ, որը հետաքրքրվում էր նաև գիտությամբ։ Դատելով նրա նամակներից` Լաուրան ամուսնության ընթացքում որոշ խնդիրներ և տարաձայնություններ է ունեցել։ Չերետաին շատ էր մտահոգում կատարյալ ամուսնությունը և իր նամակներում նա հաճախ իդեալական ամուսնությունը նկարագրում էր որպես գործընկերություն, փոխադարձ հարգանք, ազնվություն և սեր։ Այնուամենայնիվ, նա հստակորեն առանձնացնում էր ամուսնությունը ընկերությունից և չէր շփոթում այդ հասկացությունները։ Ինչպես իր ժամանակի շատ հումանիստներ, Լաուրան հայտնի դարձավ դեռ վաղ տարիքում, սակայն, ի տարբերություն մյուսների, ամուսնությունից հետո նա չհրաժարվեց կրթությունից և գրականությունից։ Հարսանիքից ութ ամիս անց Լաուրայի ամուսինը հիվանդացավ ժանտախտով և մահացավ։ Նրանք երեխաներ չունեին, և Չերետան այլևս երբեք չամուսնացավ։
Ամուսնու մահից երկու տարի անց Չերետան թոթափեց վիշտը և կրկին սկսեց զբաղվել գրականությամբ և հումանիզմով։ Մարդասիրության հանդեպ նրա հետաքրքրությունների և դրա հետ կապված ամեն ինչի հիմնական պատճառը Լաուրան համարեց մարդկանց հետ գիտելիքները կիսելու իր ցանկությունը։ Նա շարունակեց նամակներ գրել ընկերներին և ընտանիքի մերձավոր շրջապատին՝ քննարկելով անձնական խնդիրներ, ինչպիսիք են մոր և ամուսնու հետ հարաբերությունները։ Այդ նամակներում Չերետան անցկացնում էր  ինքնավերլուծություններ, որը բնորոշ էր այդ ժամանակաշրջանի հումանիստներին։ Նրա նամակներում կան նաև վկայություններ իր ժամանակակից կանանց կյանքի մասին։ Նա պաշտպանում էր կրթված կանանց  հայեցակարգը և դատապարտում ընտանեկան բռնությունը։ Բացի այդ, հանրային  դասախոսություններում և ակնարկներում Չերետան ուսումնասիրում էր կանանց պատմությունն ու ներդրումը Եվրոպայի մտավոր և քաղաքական կյանքում։ Իր ողջ կյանքի ընթացքում հասարակության կողմից Լաուրայի արժանիքների և տաղանդի գնահատման հետ մեկտեղ նա ենթարկվել է նաև քննադատության։ Հիմնական մեղադրանքներից մեկն այն էր, որ կինը կրթված չպետք է լինի և որ Լորայի բոլոր գործերը գրվել են հոր կողմից։ Այս հայտարարություններին Չերետան բավականին խիստ  պատասխանեց։ 1488 թվականին Չերետան իր 82 նամակներից գիրք կազմեց, և չնայած նրան, որ նրա գործերը տարածված էին Իտալիայում, գիրքը մնաց չհրատարակված մինչև 17-րդ դար։ Ժողովածուն ձեռագրի տեսքով տարածվել էր  Վերոնայի, Վենետիկի և Բրեշիի հումանիստների շրջանում։
Մահ
Չերետան մահացավ 30 տարեկան հասակում։ Նրա մահվան հանգամանքները հայտնի չեն։ Կյանքի վերջին տարիների նրա գործերից ոչ մեկը չի պահպանվել։ Նրա պատվին կազմակերպվել էր հանրային հուղարկավորություն և զբոսանք, ինչը անսովոր էր կանանց համար։ Նրան հիշում են որպես հանրահայտ կին, որը Վերածննդի դարաշրջանից հետո հիմք դրեց բազմաթիվ ֆեմինիստական և հումանիստական ստեղծագործությունների։
Արտաքին հղումներ
Կատեգորիա:Իտալացի ֆեմինիստներ Կատեգորիա:Իտալացի հումանիստներ Կատեգորիա:Ֆեմինիստ գրողներ Կատեգորիա:Ֆեմինիստներ Կատեգորիա:Իտալացի բանաստեղծուհիներ
Տրիստան դա Կունյա
Տրիստան դա Կունյա (իսպ.՝ Tristan da Cunha), Բրիտանիայի ծովային տարածքների մաս կազմող Սուրբ Հեղինեի, Համբարձման և Տրիստան դա Կունյա կղզիների կղզեխմբային միությանը պատկանող կղզեխումբ։ Կղզեխմբի մեջ է մտնում նաև Սուրբ Հեղինեի կղզին (2430 կմ)՝ Տրիստան դա Կունյայից դեպի հյուսիս և հասարակածային՝ Համբարձման կղզին։
Տրիստան դա կունյան գտնվում է Ատլանտյան օվկիանոսի ծայր հարավում՝ կազմված հրաբխային ծագման կղզիներից։ Համարվում է աշխարհի առավել հեռադիր բնակեցված կղզեխմբերից։ Ամենամոտ ցամաքը Հարավային Աֆրիկան է։ Հեռավորությունը Հարավային Աֆրիկայից կազմում է 1750 կմ, իսկ Հարավային Ամերիկայից՝ 3360 կմ։
Արտաքին հղումներ
Կատեգորիա:Միացյալ Թագավորության կղզիներ Կատեգորիա:Կղզեխմբեր այբբենական կարգով‎ Կատեգորիա:Անգլիախոս երկրներ և տարածքներ Կատեգորիա:1816 հիմնադրված պետություններ և տարածքներ
Կիազո Լելաձե
Կիազո Լելաձե Kiazo Leladze,, ՖԻՖԱ-ի մինի-ֆուտբոլի լատվիացի մրցավար, ինչպես նաև ազգային մակարդակի ֆուտբոլային եզրային մրցավար։
Կենսագրություն
Մանուկ հասակում Կիազո Լելաձեն ֆուտբոլով է զբաղվել, սակայն 1985 թվականին մարզիչը նրան առաջարկել է գնալ ֆուտբոլի մրցավարական դասընթացների։ Ուսումն ավարտելուց հետո Կիազո Լելաձեն սկսել է իր մրցավարական կարիերան։ Ավելի ուշ նա մրցավարության ոլորտում ընդմիջում է ունեցել՝ 8 տարի ժամկետով ։
Կիազո Լելաձեն մրցավարության է վերադարձել մինի ֆուտբոլի միջոցով։ 2002 թվականին Կիազո Լելաձեին շնորհվել է ՖԻՖԱ մինի-ֆուտբոլի մակարդակի, ինչպես նաև ֆուտբոլի ազգային մակարդակի մրցավար ։ Նա բազմիցս դարձել է Լատվիայի սիրողական ֆուտբոլի լիգայի (LAFL) լավագույն մրցավարը)   ։
Արտաքին հղումներ
Կատեգորիա:Ֆուտբոլային մրցավարներ այբբենական կարգով
Կառու (տարածք)
Կառու (Karoo կամ Karroo), Հարավային Աֆրիկայում՝ Օրանժ գետից հարավ ընկնող կիսաանապատային սարավանդների և միջլեռնային իջվածքների ընդհանուր անվանումը։ Տարածքի մեջ է ներառում Հարավաֆրիկյան Հանրապետությունը։
Անվանում
Անվանումն առաջացել է հոտենտոտների լեզվի Կառու «չոր, անպտուղ» բառից ։
Ծանոթագրություններ
Կատեգորիա:Հարավաֆրիկյան Հանրապետության աշխարհագրություն
Օքրուաանի
Օքրուաանի (ოქრუაანი), գյուղ Վրաստանում: Գտնվում է Մցխեթ-Մթիանեթ մարզի Դուշեթի շրջանում :
Դիրք
Գտնվում է ծովի մակարդակից 1000 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ :
Ծանոթագրություններ
Կատեգորիա:Վրաստանի գյուղեր Կատեգորիա:Դուշեթի շրջան
Ստարայա (գյուղ, Մոնաստիրշչինսկի շրջան)
Ստարայա (Старая), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Հովհաննես Թադևոսյան
Հովհաննես Կարապետի Թադևոսյան (Տեր-Թադևոսյան), հայ նկարիչ, Ուզբեկական ԽՍՀ ժողովրդական նկարիչ (1944)։
Կենսագրություն
Ստեղծագործել է ` Հովհաննես Թադևոսյանի աշխատանքները գտնվում են նախկին Խորհրդային Միության հանրապետությունների բազմաթիվ պետական թանգարաններում, Հայաստանի ազգային պատկերասրահում, ինչպես նաև մասնավոր պատկերասրահներում ու հավաքածուներում։
Ցուցահանդեսներ
Անհատական ցուցահանդեսներ է ունեցել Մոսկվայում (1912, 2011 հետմահու ), Երևանում (1966)։
Ծանոթագրություններ
Կատեգորիա:Հայ նկարիչներ
Աթաբասկա (լիճ)
Աշխարհագրություն
Լիճը զբաղեցնում է 7850 կմ² տարածք, ունի ոչ շատ մեծ խորություն՝ 124 մ և 283 կմ երկարություն։ Ջրի ծավալը կազմում է 204 կմ³: Այն Ալբերտա և Սասկաչևան նահանգների ամենախոշոր և ամենախորը լիճն է, իր մեծությամբ 8-րդը Կանադայում ։ Լճի ջուրը՝ դուրս հոսելով Ստրուկների և Մակենզի գետերով, թափվում է Հյուսիսային Սառուցյալ օվկիանոս ։
Լճի արևմտյան ափին, որտեղ սկիզբ է առնում Ստրուկների գետը, գտնվում է Ալբերտայի ամենահին եվրոպական բնակավայրը՝ Ֆորտ Չիպևյանը։
Զարգացում և շրջական միջավայր
Ուրանի և ոսկու արդյունահանումը լճի հյուսիսային ափին հանգեցրել է Ուրանիում Սիթի բնակավայրի ստեղծմանը, որտեղ բնակություն են հաստատել լեռնագործներն իրենց ընտանիքների հետ։ Արդյունահանումը դադարեցվել է 1980-ական թվականներին, սակայն լճի հյուսիսային առափնյան մինչ օրս աղտոտված է ։ Ավազային դյուներն, որոնք գտնվում են հարավային ափի մոտ, համարվում են աշխարհի ամենախոշոր շարժական ավազային դյուները։ 1992 թվականին դյուները կոչվել են «Վայրի բնության նահանգային պարկ»։
Կենդանական աշխարհ
Աթաբասկա լճում բնակվում է 23 ձկնատեսակ, այդ թվում նաև հյուսիսային գայլաձուկը, շիղաձուկը, արկտիկական լերկամորթիկը, լճային իշխանը ։ 1961 թվականին մեծ խորության վրա որսացել են ռեկորդային 46,3 կգ քաշով իշխան։
Արտաքին հղումներ
Կատեգորիա:Կանադայի լճեր Կատեգորիա:Լճեր այբբենական կարգով Կատեգորիա:Հյուսիսային Ամերիկայի լճեր
Մոլախոտեր
Մոլախոտեր՝ մշակովի հողամասերում հանդիպող անցանկալի միամյա և բազմամյա չմշակվող բույսեր, որոնց աճը որոշակի հողամասերում անցանկալի է։ Հայտնի է մի քանի հազար, Հայաստանում՝ ավելի քան 850 (Արարատյան դաշտում՝ 441) տեսակ։ Դրանք ճնշում են մշակվող բույսերի աճը՝ կլանելով հողից մեծ քանակությամբ ջուր և սննդանյութեր, ստվերացմամբ խանգարում են ֆոտոսինթեզին, սերմերը կամ պտուղները հաճախ պարունակում են թունավոր նյութեր, որոնք խառնվելով բերքին կամ մթերքներին, իջեցնում են վերջիններիս որակը, խանգարում դաշտային աշխատանքներին, նպաստում բույսերի հիվանդությունների ու վնասատուների տարածմանը։
Հասկացություն
Մոլախոտեր հասկացությունը հարաբերական է, հաճախ գյուղատնտեսական որևէ կուլտուրայի ցանքեր աղտոտվում են այլ կուլտուրաներով, օրինակ, արևածաղիկը՝ ցորենի, տարեկանը կամ գարին՝ աշնանացան ցորենի, վարսակը՝ գարնանացան ցորենի ցանքերում և այլն։
Մարգագետիններում, արոտավայրերում մոլախոտերը թունավոր են, ինչպես նաև կոպիտ, ծակող և կերային ցածրարժեք բույսերը։ Կան մասնագիտացված մոլախոտեր, որոնք ժամանակի ընթացքում հարմարվել են մշակովի բույսերի ցանքերում և դարձել դրանց անբաժան ուղեկիցը (արջնդեղը՝ աշնանացան հացաբույսերի, որոմը՝ աշորայի, հավակորեկը՝ բրնձի, գաղձը՝ առվույտի և երեքնուկի, ճրագախոտը՝ ծխախոտի կամ արևածաղկի ցանքերում)։ Մոլախոտերը տարածված են ամենուրեք։ Հայտնի է մի քանի հազար, ԽՍՀՄ-ում՝ 1500, ՀԽԱՀ-ում՝ 850 տեսակ։
Հայաստանում
Հայաստանում տարածված են նաև օտարածին և կարանտինային մոլախոտեր (ամբրոզիա, սիգիզբեկիա, բուխինգերիա, գալինզոգա և այլն)։
Մոլախոտերի խմբեր
Մոլախոտերն ըստ աճման տեղի և մասնագիտացման բաժանվում են 4 խմբի՝
Տարածում
Տարածված են ամենուրեք՝ ցանքերում, հատապտղատու տնկարկներում, անտառներում, մարգագետիններում, տնամերձ հողատարածքներում, գեղազարդիչ ծաղկաթմբերում, խաղահրապարակներում և այլն։
Քիմիական կազմ
Մոլախոտերի սերմերը կամ պտուղները հաճախ պարունակում են թունավոր նյութեր, որոնք խառնվելով բերքին կամ մթերքներին՝ իջեցնում են վերջիններիս ապրանքային հատկությունները, սննդային արժեքը, վատացնում համն ու բույրը։ Մարդու կողմից օգտագործվող սննդամթերքի մեջ հարբեցնող որոմի, արջընկույզի, ձիաձետի, ոջլախոտի, սև բանգու, շիկատակի և այլ մոլախոտերի սերմերի չնչին առկայությունն անգամ առաջացնում է թունավորում։
Կարանտինային մոլախոտեր
Կան նաև կարանտինային մոլախոտեր։ Ըստ բազմացման, տարածման և վերականգնման մոլախոտերը բաժանվում են կենսաբանական 3 տիպի սերմնային սակավամյաների, վեգետատիվ սակավամյաների և բազմամյաների։ Սերմնային սակավամյաները բազմանում, տարածվում և վերականգնվում են սերմերով, պտուղներով, պտղաբույլերով։ Պտղաբերում են մեկ անգամ և մահանում։ Ընդգրկում են՝ Միամյաները բաժանվում են 4 ենթախմբի՝ վաղ գարնանայիններ, ուշ գարնանայիններ, աշնանայիններ և ձմեռողներ։ Երկամյաներն առաջին տարում տալիս են վեգետատիվ օրգաններ, երկրորդում՝ պտղաբերում և մահանում են։
Վեգետատիվ սակավամյաները բազմանում, տարածվում և վերականգնվում են սերմերով և վեգետատիվ օրգաններով։ Ցուրաքանչյուր բույսի կյանքի տևողությունը 2 տարուց ավելի չէ։ Ընդգրկում է պալարավոր և սոխուկավոր մոլախոտեր, որոնք ստորաբաժանվում են աշնանային, ձմեռող, գարնանային և երկամյա ենթախմբերի։ Բազմամյա մոլախոտերի ստորգետնյա օրգանները երկար են ապրում, ամեն տարի առաջացնելով ընձյուղներ, որոնք 1-2 տարի հետո պտղաբերում են և մահանում։ Բաժանվում են 4 խմբի՝ Ըստ աճման տեղի և մասնագիտացման՝ մոլախոտերը բաժանվում են 4 խմբի՝
Մոլախոտերի տեսակներով ամենահարուստ ընտանիքներն են աստղածաղկազգիները (60 տեսակ), որտեղ ընդգրկվում են ամենատարածված, չարորակ և ագրեսիվ մլախոտեր (գեղավեր, կառ, տատասկ, լվածաղիկ, տերեփուկ և այլն), կաղամբազգիները (44 տեսակ՝ հովվամաղախ, շնկոտեմ, աղբաղբուկ, վառվռուկ և այլն), դաշտավլուկազգիները (43 տեսակ՝ սողացող սեզ, արվանտակ, ոզնախոտ, մոլասորգո և այլն)։
Վատ ազդեցություն
Դառը օշինդրը, դեղատու իշառվույտը, վայրի սխտորուկը ոչ միայն անմիջապես օգտագործվող մթերքին, այլև կենդանիների կաթին ու մսին տհաճ համ ու հոտ են հաղորդում։ Կան նաև մակաբույծ մոլախոտեր, որոնք ամրանում են ցողուններին (գաղձը, երեքնուկի և առվույտի), արմատներին (ճրագախոտը՝ ծխախոտի, լոլիկի) և կիսամակաբույծ մոլախոտեր (աքլորաբբուկը՝ աշորայի, ատամնուկը՝ մշակովի և վայրի դաշտավլուկազգիների), որոնք սնվում են կանաչ բույսերի կողմից սինթեզված օրգանական նյութերով։ Մարգագետիններում, արոտավայրերում մոլախոտեր են համարվում թունավոր, կոպիտ, ծակող և կերային ցածրարժեք բույսերը։
Արտաքին հղումներ
Կատեգորիա:Բույսեր այբբենական կարգով Կատեգորիա:Խոտազգիներ
Տոբինո (գյուղ, Կիրովսկի շրջան)
Տոբինո (Тобино), գյուղ Ռուսաստանի Լենինգրադի մարզի Կիրովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Կիրովսկի շրջանի բնակավայրեր
Ֆրաուենդորֆ (Օրտրանդ)
Ֆրաուենդորֆ  (Frauendorf (Amt Ortrand)), կոմունա Գերմանիայում, Բրանդենբուրգի հողատարածքում։
Գտնվում է Վերին Շպրեվալդ Լաուզիցի շրջանի կազմում։ Ենթարկվում է Ալտ Ալտդյոբրեն կառավարությանը։ Բնակչությունը կազմում է 756 մարդ (ըստ 2010 թվականի դեկտեմբերի 31-ի) ։ Տարածքը կազմում է 20,77 կմ²։ Պաշտոնական կոդ՝ 12 0 66 064։ {|
Ծանոթագրություններ
Կատեգորիա:Գերմանիայի քաղաքներ
Գըրհաբաշ
Գըրհաբաշ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Չապաևկա (գյուղ, Բերեզանկայի շրջան)
Չապաևկա (Чапаєвка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Չապաևկա գյուղում բնակվում էր 1 067 մարդ։ Բնակավայրը զբաղեցնում է 0,961 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզանկայի շրջանի բնակավայրեր Կատեգորիա:Ուկրաինայի գյուղեր
(6634) 1987 KB
(6634) , աստերոիդ աստերոիդների հիմնական գոտում։ Հայտնաբերվել է 1987 թվականի մայիսի 23-ին Կամպինասի աստղադիտարանի կողմից Կամպինասում ։
Միջին հեռավորությունը Արեգակից կազմում է 2,372134 ա. մ., առավելագույնը մոտենում է 1,7407 ա. մ. հեռավորության վրա և հեռանում 3,0036 ա. մ. ։ Արեգակի շուրջ մեկ ամբողջական պտույտ է կատարում 1334,47 երկրային օրվա ընթացքում, իր ուղեծրով շարժվելով միջինում 0,269771 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,73° անկյուն։